Diari Oficial de la Generalitat Valenciana


Sumari del DOGV 7623, del 25-09-2015 (2015/7821)

RESOLUCIÓ de 22 de setembre de 2015, del president de Culturarts Generalitat, per a la concessió d'ajudes de foment de les arts escèniques per al sector de la dansa per al període de novembre de 2014 fins a desembre de 2015.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7623

Data del DOGV
:   25-09-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/7821


Data del document
:   22-09-2015

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 22 de setembre de 2015, del president de Culturarts Generalitat, per a la concessió d'ajudes de foment de les arts escèniques per al sector de la dansa per al període de novembre de 2014 fins a desembre de 2015. [2015/7821]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 27 d'abril de 2015, de la presidenta de CulturArts Generalitat (DOCV 7518, 05.05.2015), de convocatòria d'ajudes de foment de les arts escèniques per al sector de la dansa per al període de novembre de 2014 fins a desembre de 2015, i en atenció als següents  
  
  
Antecedents de fet  
Primer. Mitjançant Resolució de 27 d'abril de 2015, de la presidenta de CulturArts Generalitat (DOCV 7518, 05.05.2015), es van convocar ajudes de foment de les arts escèniques per al sector de la dansa per al període de novembre de 2014 fins a desembre de 2015.  
Segon. Pel Decret 141/2014, de 5 de setembre, del Consell (DOCV 7355, 08.09.2014), que modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, l'article 2.2.l atribueix a l'Ens, entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat, i l'article 4.2.j confereix l'atribució de resoldre la concessió dels incentius, ajudes i subvencions al president de l'entitat, que és el titular de la conselleria que ostenta les competències en matèria de cultura.  
  
Tercer. De conformitat amb el que estableix l'apartat primer de la base quarta de la convocatòria, el termini de presentació de sol·licituds era de vint dies naturals, a comptar des de l'endemà de la publicació de la convocatòria, per la qual cosa va finalitzar el 25 de maig de 2015, i s'hi han presentat trenta-set (37) sol·licituds per part dels diferents interessats.  
Quart. En atenció al que disposa el punt 3 de la base cinquena, la comissió tècnica avaluadora, degudament constituïda i reunida en sessió els dies 24 de juny i 1 de juliol, ha portat a efecte l'estudi de la documentació presentada i ha valorat les sol·licituds d'acord amb els criteris i prioritats que estableix la base sisena, i n'ha emés la corresponent acta.  
  
La proposta motivada de resolució del director general de CulturArts Generalitat es formula després de la vista dels expedients i de l'acta i la proposta evacuada per la comissió tècnica avaluadora anomenada a l'efecte, i després de comprovar que els proposats com a beneficiaris compleixen tots els requisits necessaris exigits per la convocatòria per a tindre eixa condició, i que en el procediment no figuren ni s'han tingut en compte altres fets, al·legacions i proves que els adduïts pels interessats, i en atenció al que disposa la base cinquena.6.  
  
  
Fonaments de dret  
I. D'acord amb el que disposen la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de desplegament de la dita llei; la Llei 5/1983, de 30 de desembre, del Consell; la disposició transitòria huitena de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i el Decret 141/2014, de 5 de setembre, del Consell (DOCV 7355, 08.09.2014), que modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, del Consell, el president de CulturArts és l'òrgan competent per a la resolució de la convocatòria d'ajudes.  
II. Per a la concessió i pagament de les ajudes de foment de les arts escèniques per al sector de la dansa, cal complir el que disposen l'esmentada Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de desplegament de la dita llei; la disposició transitòria huitena de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, així com les bases reguladores de la convocatòria.  
III. Totes les sol·licituds d'ajuda formulades es van presentar dins del termini establit en l'apartat primer de la base quarta de la convocatòria, i els expedients incoats s'han tramitat de conformitat amb el que assenyala la base cinquena.  
Per tot això, en virtut dels antecedents de fet i fonaments de dret que han quedat exposats, vistes l'acta i la proposta evacuada per la comissió tècnica avaluadora, així com els preceptes legals i reglamentaris citats i la resta de pertinent aplicació, en l'exercici de les competències que tinc atribuïdes, vista la proposta amb el caràcter de definitiva, en atenció al que disposa la base cinquena.6 de la convocatòria, que eleva el director general de CulturArts Generalitat, resolc:  
  
  
Primer  
Concedir ajuda a les sol·licituds per al sector de la dansa i per l'import, en conjunt, de dos-cents nou mil huit-cents vint-i-sis euros (209.826 ?) que s'especifica, presentades per:  
L'augment de les quantitats assignades en tres modalitats és fruit de l'aplicació d'una economia generada en la modalitat Festivals i Mostres (FIM) de 13.731 ?, i en una altra economia generada en la modalitat Formació, Investigació i Edició (FIE) de 1.000 ?; en total les economies generades sumen 14.731 ?. Per això, en aplicació de la base 2.2, últim paràgraf, que preveu: «En el cas que hi haja economies en algun dels epígrafs precedents, les quantitats no disposades de qualsevol de les modalitats que s'assenyalen es podran aplicar, si és necessari, a les modalitats que resulten deficitàries, sense que se supere mai globalment la quantitat de 210.000 euros», les economies s'han distribuït de la manera següent:  
- La modalitat Producció coreogràfica per a un muntatge concret incrementa la dotació 9.280 ?, cosa que significa un 63 % de les economies produïdes.  
- La modalitat Gires incrementa la seua dotació 4.125 ?, cosa que significa un 28 % de les economies produïdes.  
- La modalitat Projectes emergents de producció per a un muntatge concret incrementa la seua dotació 1.325 ?, cosa que significa un 9 % de les economies produïdes.  
L'import global màxim d'aquestes ajudes és de dos-cents deu mil euros (210.000 ?), que es financen amb càrrec a la línia de subvenció T6422000, «Foment de les arts escèniques», en el programa 2205 del capítol IV del pressupost de CulturArts Generalitat per a 2015.  
  
Segon  
Les ajudes concedides mitjançant aquesta resolució estan acollides al règim de minimis establit que estableix el Reglament UE número 1407/2013, de la Comissió, de 18 de desembre de 2013 (DOUE L352, 24.12.2013), relatiu a l'aplicació dels articles 107 i 108 del Tractat UE a les ajudes de minimis.  
  
Tercer  
El pagament d'aquestes subvencions queda condicionat al compliment de les obligacions que assenyala la base setena, i a la justificació per part del beneficiari, d'acord amb el que assenyala la resolució de convocatòria, fins a la data de 31 de desembre de 2015 assenyalada en la base huitena. La falta de justificació en el termini indicat determinarà la pèrdua del dret al cobrament de la subvenció.  
  
Quart  
Donar publicitat a les ajudes concedides en compliment del que assenyala l'article 18.1 de la Llei 38/2003, de 17 de novembre, General de Subvencions.  
  
Cinqué  
Denegar l'ajuda sol·licitada per al sector de la dansa pels motius que s'especifica, de les presentades per:  
Motius de denegació de les ajudes sol·licitades:  
A. No haver obtingut, la sol·licitud presentada per la persona o entitat interessada, la puntuació mínima de 50 punts exigida en les bases catorze.2, dihuit.2, vint-i-dos.2, vint-i-sis, 2, trenta.2, i trenta-cinc.2, d'acord amb els criteris de valoració de la convocatòria: «La concessió d'aquestes ajudes requerirà l'obtenció d'un mínim de 50 punts; si no s'aconsegueix aquesta puntuació, es desestimarà la sol·licitud d'ajuda».  
  
B. Queden excloses de l'avaluació perquè incompleixen la base 23.1: «La present modalitat d'ajudes té com a finalitat potenciar les activitats de dansa que realitzen les associacions i entitats sense ànim de lucre, integrades principalment per professionals de la dansa i orientades a la promoció i difusió de la dansa, creació de públics, o semblants, especialment les federacions o agrupacions que es troben implantades en l'àmbit competencial de la Generalitat».  
C. Queden excloses de l'avaluació perquè incompleixen la base cuarta.3: «Les sol·licituds hauran d'omplir-se segons el model de sol·licitud d'ajudes al sector de la dansa, que s'adjunta com a annex II, i especificaran la modalitat d'ajuda que se sol·licita i l'import (apartat C del model de sol·licitud), que no podrà superar en cap cas la dotació unitària màxima establida per a cada modalitat en la present convocatòria. No s'admetran aquelles sol·licituds l'import de les quals siga superior a les dotacions unitàries màximes establides en cada modalitat, per ser considerats projectes inviables econòmicament».  
D. Queden excloses de l'avaluació perquè desisteixen en data 11 de juny de 2015, per tant s'aplica el que preveu la base 4.6.3, que diu: Si la sol·licitud no inclou totes les dades exigides o falta documentació, s'instarà l'interessat perquè en el termini de 10 dies hàbils esmene aquests defectes, amb l'advertència que en cas contrari es considerarà que desisteix de la seua petició, amb resolució prèvia dictada en els termes que preveu l'article 42, tal com estableix l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La documentació que haja de ser esmenada s'haurà de presentar preferentment en la seu de CulturArts Generalitat. En el cas de presentar-se per qualsevol altre mitjà o lloc dels que preveu la Llei 30/1992, podrà comunicar-se a CulturArts, mitjançant fax (al número 929 664 760) o telegrama, en el mateix dia de la presentació, als mers efectes organitzatius.  
De conformitat amb el que estableixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar potestativament un recurs de reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del president de CulturArts Generalitat, en qualitat d'òrgan competent per a concedir les ajudes en el termini d'un mes a comptar des de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicat.  
  
València, 22 de setembre de 2015.- El president de Culturarts Generalitat: Vicent Marzà Ibáñez.